Anton Prinsloo se eponiemwoordeboek Die aap in jou koffie trek aandag op TV, radio en in die pers | Protea Boekhuis
Anton Prinsloo se eponiemwoordeboek Die aap in jou koffie trek aandag op TV, radio en in die pers
by Izak on Sep 5th, 2011 Tweet
Die eerste eponiemwoordeboek in Afrikaans, saamgestel deur Anton Prinsloo, getiteld Die aap in jou koffie, het pas verskyn en trek reeds uit alle oorde aandag. Prinsloo was nie net op die TV-nuus nie (sien foto’s hierbo as bewys!), maar het ook op die RSG-program Die tale wat ons praat oor Die aap in jou koffie gesels.
Eponieme is woorde wat gevorm is op grond van mense of plekke se name. Prinsloo verduidelik in die RSG-potgooi hieronder dat die titel van sy boek kom van die eponieme “cappuccino” en “kapusynaap”, wat albei na die Kapusynmonnike genoem is. Luister na die potgooi:
Anton Prinsloo gesels oor Die aap in jou koffie [ 18:09 ] Play Now | Play in Popup | Download
Pieter Redelinghuys van Die Burger het ook van die woordeboek te hore gekom en ‘n onderhoud met Prinsloo gevoer. In die onderhoud sê Prinsloo hy het die boek saamgestel om die Afrikaanse leksikografie aan te vul, maar “op so ‘n manier dat die leeswerk hopelik ook pret verskaf”. Hy sê dat Daniel Hugo, die boek se redakteur, dit ‘n “woordeboek as storieboek” noem, “want elke inskrywing het tog ‘n verhaaltjie van ‘n aard daaragter”. Lees die onderhoud:
Waar het die idee vir die boek ontstaan?
Ek het op ’n dag besef dat Engels, Nederlands, Duits en Frans ­eponiemwoordeboeke het, maar Afrikaans nie. Dié soort leemte het ek vier jaar gelede ook raak­gesien en die slengwoordeboek saamgestel, wat ongelukkig met ’n verbeeldinglose titel gesneuwel het. Daarna het ’n opdragwerk oor kontreitaal gevolg. Dit het my laat besef dat ons in die Afrikaanse taalkunde nog baie werk het.
Die aap in jou koffie: Afrikaanse eponieme van A to Z deur Anton Prinsloo
Tags: Afrikaans, Afrikaanse eponieme van A to Z, Anton Prinsloo, Cappuccino, Daniel Hugo, Die aap in jou koffie, Die Burger, Die tale wat ons praat, Eponieme, Eponiemwoordeboek, Kapusynaap, Kapusynmonnike, Koerant, Leksikografie, Non-fiction, Nuus, Pers, Pieter Redelinghuys, Podcast, Potgooi, Protea, Protea Boekhuis, Radio, Radio Sonder Grense, Reference, RSG, SABC, South Africa, Storieboek, Televisie, TV, Woordeboek
« Heruitgawe van Jan Nel se versameling essays, ‘n Leksel sout uit die maande
Johann Lodewyk Marais bekyk bespiegelinge oor wat van Wopko Jensma geword het (Plus: gedig) »